**KONSOLIDĒTS**

[Grozījumi: 22.05.2025., prot.Nr.10, 14.§](balvu_ap_nol_20240222_groz_20250522.docx)

**APSTIPRINĀTI**

ar Balvu novada domes

2024.gada 22.februāra

lēmumu (sēdes prot. Nr.2, 46.§)

**BALVU APVIENĪBAS PĀRVALDES NOLIKUMS**

*Izdots saskaņā ar Pašvaldību likuma*

*10.panta pirmās daļas 8.punktu*

**I. VISPĀRĪGIE NOTEIKUMI**

1. Balvu novada Balvu apvienības pārvalde (turpmāk tekstā – Balvu pārvalde) ir Balvu novada domes (turpmāk tekstā – Dome) izveidota un padotībā esoša iestāde, kas Balvu pilsētas, Balvu pagasta, Bērzkalnes pagasta, Kubulu pagasta, Kupravas pagasta un Vīksnas pagasta administratīvajā teritorijā iedzīvotājiem un citām personām nodrošina Pašvaldību likumā, citos ārējos normatīvajos aktos, Domes saistošajos noteikumos un lēmumos noteikto pašvaldības sniegto pakalpojumu pieejamību, doto valsts pārvaldes uzdevumu un pašvaldības brīvprātīgo iniciatīvu izpildi.

2. Balvu pārvalde darbojas saskaņā ar šo nolikumu un savā darbībā ievēro Latvijas Republikā spēkā esošos normatīvos aktus, Domes saistošos noteikumus, lēmumus un rīkojumus. Balvu pārvalde savā teritorijā nodrošina pakalpojumus šādās savās struktūrvienībās:

2.1. “Balvu pagasta pakalpojumu centrs” (adrese: Pagastmāja, Naudaskalns, Balvu pag., Balvu nov., LV-4561);

2.2. “Balvu pilsētas pakalpojumu centrs” (adrese: Bērzpils iela 1A, Balvi, Balvu nov., LV-4501);

2.3. “Bērzkalnes pagasta pakalpojumu centrs” (adrese: Ūdru iela 1, Bērzkalne, Bērzkalnes pag., Balvu nov., LV-4590);

2.4. “Kubulu pagasta pakalpojumu centrs” (adrese: Balvu iela 15, Kubuli, Kubulu pag., Balvu nov., LV-4566);

2.5. “Kupravas pagasta pakalpojumu centrs” (adrese: Rūpnīcas iela 3, Kuprava, Kupravas pag., Balvu nov., LV-4582);

2.6. “Vīksnas pagasta pakalpojumu centrs” (adrese: Mieriņi, Vīksna, Vīksnas pag., Balvu nov., LV-4580),

3. Balvu pārvaldes darbības tiesiskumu un lietderību uzrauga Balvu novada pašvaldības (turpmāk tekstā – Pašvaldība) izpilddirektors.

4. Balvu pārvaldi finansē no pašvaldības budžeta līdzekļiem. Balvu pārvalde rīkojas ar Domes piešķirtajiem finanšu līdzekļiem atbilstoši budžetā apstiprinātajam finansējumam.

5. Balvu pārvaldei ir sava veidlapa ar Balvu novada ģerboņa attēlu un pilnu Balvu pārvaldes nosaukumu “Balvu apvienības pārvalde” un zīmogs ar Balvu novada ģerboņa attēlu un pilnu Balvu pārvaldes nosaukumu “Balvu apvienības pārvalde”.

6. Balvu pārvaldi izveido, likvidē vai reorganizē un tās nolikumu apstiprina Dome.

7. Balvu pārvaldes rekvizīti:

* 1. juridiskais nosaukums: Balvu apvienības pārvalde;
  2. reģistrācijas numurs Latvijas republikas Uzņēmumu reģistra Publisko personu un iestāžu sarakstā;
  3. juridiskā adrese: Bērzpils iela 1A, Balvi, Balvu nov., LV-4501.

**II. BALVU PĀRVALDES KOMPETENCE**

1. Atbilstoši Latvijas Republikas normatīvajiem aktiem Balvu pārvalde:
   1. nodrošina pašvaldības kompetencē esošo izziņu izsniegšanu un sniedz informāciju par pašvaldības kompetencē esošajiem jautājumiem;
   2. pieņem valsts noteikto nodokļu un nodevu maksājumus, kuru iekasēšana ir uzdota pašvaldībai, kā arī Domes noteikto nodevu maksājumus un maksājumus par pašvaldības sniegtajiem pakalpojumiem;
   3. nodrošina pašvaldības sociālo pabalstu izmaksas normatīvajos aktos noteiktajā kārtībā;
   4. atbilstoši savai kompetencei pieņem iesniegumus, sūdzības un priekšlikumus un organizē atbilžu sniegšanu attiecīgajām personām vai sagatavo attiecīgos jautājumus izskatīšanai Domes komitejās, komisijās, Domes sēdēs;
   5. nodrošina pieejamību informācijai par Domes pieņemtajiem lēmumiem un citu vispārpieejamu informāciju;
   6. nodrošina personu dzīvesvietas deklarēšanu saskaņā ar spēkā esošajiem normatīvajiem aktiem.
2. Atbilstoši Domes lēmumiem un citiem Pašvaldības normatīvajiem aktiem Balvu pārvalde veic šādas funkcijas un uzdevumus:
   1. pieņem no iedzīvotājiem maksājumus par visa veida Pašvaldības sniegtajiem komunālajiem un citiem pakalpojumiem;
   2. sniedz informāciju un izziņas interesentiem par Domes un Balvu pārvaldes kompetencē esošajiem jautājumiem;
   3. nodrošina informācijas apriti starp Pašvaldības institūcijām;
   4. sniedz organizatorisku atbalstu iedzīvotāju pieņemšanai pie Domes amatpersonām;
   5. organizē Balvu pārvaldes administratīvās teritorijas iedzīvotājiem komunālos pakalpojumus (ūdensapgāde (izņemot Balvu pilsētu), atkritumi) neatkarīgi no tā, kā īpašumā atrodas dzīvojamais fonds;

9.5.1 nodrošina Balvu novada Balvu pilsētas teritorijā lietus kanalizācijas ekspluatāciju, uzturēšanu rekonstrukciju Pašvaldības piešķirtā finansējuma ietvaros;

* 1. veic pasākumus un sadarbojas ar Pašvaldības struktūrvienībām attīstības plānošanas un projektu vadības jautājumos attiecībā uz Balvu pārvaldes pārziņā esošo teritoriju;
  2. sadarbojas ar Pašvaldības Sociālo pārvaldi normatīvajos aktos un Pašvaldības saistošajos noteikumos noteiktās palīdzības sniegšanā Balvu pārvaldes teritorijā dzīvojošajiem iedzīvotājiem, kā arī nodrošina Balvu pārvaldes teritorijā strādājošos Sociālā pārvaldes darbiniekus ar darba telpām un nepieciešamības gadījumā ar transportu;
  3. sadarbojas ar Pašvaldības Bāriņtiesu par bērnu tiesību aizsardzību, kā arī nodrošina Pašvaldības Bāriņtiesas darbiniekus ar telpām un nepieciešamības gadījumā ar transportu;
  4. sadarbojas ar Pašvaldības policiju sabiedriskās kārtības nodrošināšanā un uzturēšanā;
  5. sadarbojas ar citām Pašvaldības iestādēm to sniegto pakalpojumu organizēšanā Balvu pārvaldes teritorijā;
  6. organizē Balvu pārvaldes pārziņā nodotās kustamās un nekustamās mantas apsaimniekošanu;
  7. organizē un nodrošina Pašvaldības īpašumā/valdījumā esošo dzīvojamo māju un dzīvokļu pārvaldīšanu un apsaimniekošanu, organizē un koordinē privatizēto daudzdzīvokļu dzīvojamo māju pārvaldīšanas un apsaimniekošanas jautājumus;
  8. veic Domes kompetencē esošo iesniegumu, sūdzību un priekšlikumu reģistrāciju elektroniskajā dokumentu vadības sistēmā “Lietvaris”, saskaņā ar Pašvaldības dokumentu aprites kārtību;
  9. atbilstoši Arhīva likuma prasībām uzglabā Balvu pārvaldes īslaicīgi glabājamās lietas (pastāvīgi un ilgstoši glabājamās lietas tiek nodotas Pašvaldības arhivāram apstrādei un uzglabāšanai);
  10. nodrošina telpu uzturēšanu bibliotekāro pakalpojumu sniegšanai;
  11. sadarbojas ar tās darbības teritorijā izveidotajām Pašvaldības iestādēm un struktūrvienībām, sniedz tām nepieciešamo atbalstu (nepieciešamības gadījumā arī nodrošinot ar telpām un veicot to uzturēšanu);
  12. organizē Balvu pārvaldes teritorijas labiekārtošanu un sanitāro tīrību (Pašvaldības autoceļu, ielu un laukumu ikdienas un periodiskā uzturēšana; kapsētu uzturēšana; parku, skvēru un zaļo zonu ierīkošana un uzturēšana; ielu, laukumu un citu publikai lietošanai paredzētu teritoriju apgaismošana);
  13. organizē skolēnu pārvadājumus, sniedz priekšlikumus to pilnveidošanā, ievēro pašpārvadājumu principu un šo darbību regulējošos normatīvos aktus;
  14. sadarbojas ar Pašvaldības Būvvaldi būvniecības kontroles jautājumos Balvu pārvaldes teritorijā;
  15. informē Pašvaldību un valsts pārvaldes iestādes par pārkāpumiem dabas resursu un vides aizsardzības jomā;
  16. piedalās civilās aizsardzības pasākumu nodrošināšanā, sadarbībā ar Pašvaldības administrāciju piedalās civilās aizsardzības plāna izstrādāšanu un ieviešanu Balvu pārvaldes teritorijā esošajās pašvaldības iestādēs un objektos, piedalās dabas un tehnoloģisku avāriju seku likvidēšanas organizēšanā;
  17. sadarbojas ar Pašvaldības institūcijām apkārtējās vides situācijas analīzē un priekšlikumu izstrādē tās uzlabošanai;
  18. veic iepirkumus saskaņā ar Pašvaldības apstiprināto kārtību;
  19. organizē citu Domes uzdoto vai deleģēto funkciju izpildi.

*(**Grozīts ar Balvu novada domes 22.05.2025. lēmumu (protokols Nr.10, 14.§))*

1. Lai nodrošinātu Balvu pārvaldei uzdoto funkciju izpildi Balvu pārvaldei ir tiesības:
   1. pieprasīt un saņemt no Domes, tās padotībā esošajām institūcijām un amatpersonām Balvu pārvaldes funkciju izpildei nepieciešamās ziņas, statistisko un citu informāciju;
   2. izstrādāt un iesniegt Domes priekšsēdētājam vai izpilddirektoram Domes lēmumu projektus par Domes un Balvu pārvaldes darbības jautājumiem, sniegt atzinumus par Domes lēmumu projektiem, kas attiecas uz Balvu pārvaldes darbību;
   3. iesniegt Domei, pašvaldības izpilddirektoram un izpilddirektora vietniekam priekšlikumus par Balvu pārvaldes darbības nodrošināšanai nepieciešamo finansējumu, ierosinājumus Balvu pārvaldes darba uzlabošanai un pakalpojumu kvalitātes paaugstināšanai;
   4. sadarboties ar citām novada pašvaldības iestādēm, institūcijām, nevalstiskajām organizācijām, kā arī ārvalstu un starptautiskajām institūcijām;
   5. īstenot citas normatīvajos aktos paredzētās tiesības.
2. Balvu pārvaldes atbildība:
   1. par šajā nolikumā noteikto funkciju nodrošināšanu;
   2. par šajā nolikumā uzdoto uzdevumu un pienākumu savlaicīgu un kvalitatīvu izpildi;
   3. par Domes un Pašvaldības institūciju pieņemto lēmumu izpildes procesu un Balvu pārvaldē pieņemto lēmumu izpildes rezultātā radītajām sekām;
   4. par sagatavotās informācijas precizitāti un pareizību, par izstrādāto atzinumu un priekšlikumu kvalitāti;
   5. par konfidenciālas, personas datu aizsardzības, komercinformācijas, ierobežotas pieejamības informācijas vai jebkuras citas informācijas neizplatīšanu, kura var nest morālu vai materiālu kaitējumu Pašvaldībai.
3. Balvu pārvalde, norakstot nemateriālos ieguldījumus un pamatlīdzekļus, rīkojas atbilstoši Domes lēmumiem un Pašvaldības grāmatvedības politikai.

**III. BALVU PĀRVALDES AMATPERSONU PILNVARAS**

1. Balvu pārvaldes darbu organizē un vada Balvu pārvaldes vadītājs(turpmāk – Pārvaldes vadītājs), kuru ieceļ amatā un atbrīvo no amata ar Domes lēmumu. Pārvaldes vadītājs strādā uz darba līguma pamata. Darba līgumu ar Pārvaldes vadītāju slēdz Pašvaldības izpilddirektors.
2. Balvu pārvaldes vadītājs:
   1. vada, plāno, organizē un nodrošina Balvu pārvaldes darbu, ir atbildīgs par Balvu pārvaldes likumīgu darbību un kompetences jautājumu izpildi, kā arī atbild par Balvu pārvaldē izvietoto Pašvaldības institūciju darba organizēšanu;
   2. atbild par Balvu pārvaldē sniedzamo pašvaldības pakalpojumu un informācijas pieejamību un kvalitāti, kā arī organizē iedzīvotāju pieņemšanu un atbilstoši savai kompetencei izskata iesniegumus un sūdzības, kā arī atbild par informācijas apriti starp Balvu pārvaldi un citām pašvaldības institūcijām;
   3. nodrošina Balvu pārvaldei nodoto pašvaldības objektu apsaimniekošanu;
   4. Domes noteiktajā kārtībā un noteiktās kompetences ietvaros rīkojas ar Pārvaldes rīcībā esošajiem materiālajiem resursiem un piešķirtajiem finanšu līdzekļiem un atbild par to izlietojumu;
   5. atbilstoši savai kompetencei rīkojas ar pašvaldības mantu un naudas līdzekļiem;
   6. pēc Domes priekšsēdētāja vai deputātu pieprasījuma sniedz ziņojumus Domei par Pārvaldes darbu un piešķirto budžeta līdzekļa izlietojumu;
   7. pārstāv Pārvaldi valsts pārvaldes institūcijās, attiecībās ar fiziskām vai juridiskām personām;
   8. nosaka pārvaldes struktūru un iesniedz to apstiprināšanai izpilddirektoram, apstiprina struktūrvienību funkcijas, apstiprina pārvaldes struktūrvienību nolikumus;
   9. pieņem darbā un atbrīvo no darba pārvaldes darbiniekus, nosaka viņu darba pienākumus, amatalgu atbilstoši Balvu novada pašvaldības darbinieku individuālās mēnešalgas noteikšanas noteikumiem un piemaksas pie darba algas piešķirtā algu fonda ietvaros;
   10. Domes noteiktajā termiņā un kārtībā iesniedz izpilddirektoram un izpilddirektora vietniekam informāciju, kas nepieciešama Pašvaldības gada publiskā pārskata sagatavošanai;
   11. iesniedz izpilddirektoram tālākai virzīšanai ikgadējo Balvu pārvaldes funkcionēšanai un attīstībai nepieciešamo finanšu līdzekļu pieprasījumu;
   12. bez atsevišķa pilnvarojuma apstiprinātā budžeta ietvaros slēdz līgumus, kas nepieciešami Balvu pārvaldes darbības nodrošināšanai;
   13. slēdz līgumus Balvu pārvaldes teritorijā par komunālajiem pakalpojumiem (ūdensapgāde, kanalizācija, siltumapgāde, notekūdeņu savākšana, novadīšana un attīrīšana);
   14. slēdz līgumus teritorijas labiekārtošanas un ceļu uzturēšanas jomā;
   15. lietderīgi un racionāli lieto dienesta autotransportu, atbild par Balvu pārvaldes autotransporta un traktortehnikas (ja tāda ir) izmantošanu, darba un atpūtas laika uzskaiti autovadītājiem, degvielas apriti un nobraukuma uzskaiti;
   16. sniedz atzinumus par Balvu pārvaldes teritorijā esošā pašvaldībai piederošā nekustamā īpašuma iznomāšanu vai atsavināšanu;
   17. izstrādā un apstiprina Balvu pārvaldes darba kārtības noteikumus, saskaņojot ar pašvaldības izpilddirektoru vai izpilddirektora vietnieku;
   18. nodrošina Balvu pārvaldes darba nepārtrauktību Domes nomaiņas gadījumā;
   19. amata zaudēšanas gadījumā organizē dokumentācijas un materiālo vērtību nodošanu Pašvaldības izpilddirektora norīkotai amatpersonai, sastādot nodošanas – pieņemšanas aktu;
   20. veic citus Pašvaldības nolikumā, Domes lēmumos un izpilddirektora rīkojumos paredzētos pienākumus.
3. Balvu pārvaldes vadītājam ir paraksta tiesības uz Balvu pārvaldes izdotajiem dokumentiem, administratīvajiem aktiem, kā arī tiesības Balvu pārvaldes vārdā apstiprināt finanšu dokumentus, nogādājot Pašvaldībai finanšu dokumentu oriģinālu.
4. Vadītāja atvaļinājuma, viņa ilgstošas prombūtnes laikā vai interešu konflikta gadījumā Balvu pārvaldes darbu vada un organizē ar Domes priekšsēdētāja rīkojumu apstiprināta amatpersona.
5. Balvu pārvaldes amatu vienības atbilstoši noteiktajām iestādes funkcijām un piešķirtajam finansējumam nosaka pārvaldes vadītājs un apstiprina Pašvaldības izpilddirektors.
6. Balvu pārvaldes grāmatvedību kārto Pašvaldības Finanšu plānošanas un centralizētās grāmatvedības nodaļa.
7. Balvu pārvaldes personāla lietvedību kārto Pašvaldības Kancelejas un personāla nodaļa.
8. Pārvaldes darbinieku amata pienākumus, kompetenci, atbildības līmeni un tiesības nosaka Pārvaldes vadītāja apstiprināts amata pienākumu apraksts.

**IV. BALVU PĀRVALDES DARBĪBAS TIESISKUMA NODROŠINĀŠANA**

1. Balvu pārvaldes darbības tiesiskumu nodrošina Balvu pārvaldes vadītājs. Pārvaldes vadītājs ir atbildīgs par šajā nolikumā un citos Domes lēmumos noteikto pienākumu izpildi.
2. Balvu pārvaldes struktūrvienību darbinieku un Balvu pārvaldes darbinieku izdotos administratīvos aktus un faktisko rīcību var apstrīdēt Balvu pārvaldes vadītājam.
3. Balvu pārvaldes vadītāja izdotos administratīvos aktus un faktisko rīcību var apstrīdēt Pašvaldības Administratīvo aktu apstrīdēšanas komisijā.

**V. NOSLĒGUMA JAUTĀJUMI**

1. Balvu pārvaldes nolikums stājas spēkā ar 2024.gada 1.jūliju.
2. Ar šī nolikuma spēkā stāšanos spēku zaudē:
   1. ar Balvu novada domes 2020.gada 27.februāra lēmumu apstiprinātais Balvu novada pašvaldības iestādes “Balvu pagasta pārvalde” nolikums (protokols Nr.3, 46.§);
   2. ar Balvu novada domes 2021.gada 23.septembri lēmumu apstiprinātais Balvu novada pašvaldības iestādes “Balvu pilsētas pārvalde” nolikums (protokols Nr.11, 112.§);
   3. ar Balvu novada domes 2020.gada 27.februāra lēmumu apstiprinātais Balvu novada pašvaldības iestādes “Bērzkalnes pagasta pārvalde” nolikums (protokols Nr.3, 47.§);
   4. ar Balvu novada domes 2020.gada 27.februāra lēmumu apstiprinātais Balvu novada pašvaldības iestādes “Kubulu pagasta pārvalde” nolikums (protokols Nr.3, 51.§);
   5. ar Balvu novada domes 2022.gada 26.maija lēmumu apstiprinātais Balvu novada pašvaldības iestādes “Kupravas pagasta pārvalde” nolikums (protokols Nr.13, 41.§);
   6. ar Balvu novada domes 2020.gada 27.februāra lēmumu apstiprinātais Balvu novada pašvaldības iestādes “Vīksnas pagasta pārvalde” nolikums (protokols Nr.3, 55.§).

Domes priekšsēdētājs Sergejs Maksimovs